ᱢᱟᱦᱟᱜᱟᱢᱟ

ᱢᱟᱦᱟᱜᱟᱢᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱜᱳᱰᱰᱟ ᱦᱚᱱᱚᱛ ᱨᱮᱱᱟᱜ ᱜᱳᱰᱰᱟ ᱪᱟᱸᱜᱟ ᱠᱷᱚᱸᱰ ᱨᱮᱭᱟᱜ ᱢᱟᱦᱟᱜᱟᱢᱟ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱠᱟᱱᱟ᱾

ᱩᱨᱡᱟ ᱱᱟᱜᱟᱨ
ᱩᱨᱡᱟ ᱱᱟᱜᱟᱨ ᱫᱚ ᱥᱚᱦᱚᱨ ᱨᱮᱱᱟᱜ ᱢᱤᱫ ᱢᱩᱬᱩᱛ ᱴᱷᱟᱶ ᱠᱟᱱᱟ᱾ ᱱᱚᱶᱟ ᱫᱚ ᱢᱤᱫ ᱦᱩᱰᱤᱧ ᱟᱨ ᱱᱟᱯᱟᱭ ᱛᱮ ᱯᱞᱟᱱ ᱟᱠᱟᱱᱟ ᱥᱚᱦᱚᱨ ᱠᱟᱱᱟ ᱡᱟᱦᱟᱸ ᱫᱚ ᱤᱥᱴᱚᱨᱱ ᱠᱚᱞᱯᱷᱤᱞᱰᱥ ᱞᱤᱢᱤᱴᱮᱰ, ᱫᱷᱟᱱᱠᱩᱱᱰᱟ ᱦᱚᱛᱮᱛᱮ ᱵᱮᱱᱟᱣ ᱟᱠᱟᱱᱟ, ᱑᱔᱔᱑ ᱜᱚᱴᱟᱝ ᱚᱲᱟᱜ ᱵᱞᱚᱠ, ᱢᱤᱫ ᱦᱟᱥᱯᱟᱛᱟᱞ, ᱢᱤᱫ ᱥᱳᱯᱤᱝ ᱠᱚᱢᱯᱞᱮᱠᱥ, ᱨᱟᱡᱮᱱᱫᱽᱨᱚ ᱥᱴᱮᱰᱤᱭᱚᱢ ᱟᱨ ᱰᱤ.ᱮ.ᱵᱷᱤ. ᱯᱟᱵᱽᱞᱤᱠ ᱥᱠᱩᱞ ᱠᱚ ᱢᱮᱱᱟᱜᱼᱟ᱾ ᱱᱚᱣᱟ ᱥᱚᱦᱚᱨ ᱨᱮᱱᱟᱜ ᱵᱟᱜᱟᱱ ᱨᱮ ᱟᱹᱰᱤᱜᱟᱱ ᱜᱚᱰᱟ ᱟᱨ ᱠᱷᱮᱞᱚᱸᱰ ᱜᱚᱰᱟ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱜᱤᱫᱽᱨᱟᱹ ᱠᱚ ᱞᱟᱹᱜᱤᱫ ᱠᱷᱮᱞ ᱴᱷᱟᱶ, ᱯᱟᱨᱠ ᱟᱨ ᱯᱟᱨᱴᱤ ᱟᱨ ᱚᱠᱛᱮᱼᱚᱠᱛᱮ ᱨᱮ ᱨᱟᱹᱥᱠᱟᱹ ᱞᱟᱹᱜᱤᱫ ᱯᱮᱭᱟ ᱠᱞᱟᱵᱽ ᱢᱮᱱᱟᱜᱼᱟ᱾ ᱱᱚᱣᱟ ᱡᱟᱭᱜᱟ ᱫᱚ ᱫᱷᱚᱨᱚᱢ ᱥᱮᱫ ᱛᱮᱦᱚᱸ ᱵᱟᱰᱟᱭᱚᱜᱼᱟ, ᱡᱟᱭᱜᱟ ᱡᱟᱭᱜᱟ ᱨᱮ ᱵᱚᱸᱜᱟ ᱛᱷᱟᱱ ᱠᱚ ᱢᱮᱱᱟᱜᱼᱟ᱾

ᱥᱩᱨ ᱥᱩᱯᱩᱨ ᱥᱚᱦᱚᱨ ᱟᱨ ᱵᱟᱡᱟᱨ ᱠᱚ
 ᱥᱩᱨ ᱠᱚᱨᱮᱱᱟᱜ ᱴᱷᱟᱶ ᱠᱚ:  ᱯᱟᱪᱮ
 ᱯᱟᱨᱟᱨᱤᱭᱟ (᱙.᱕ nm)
 ᱫᱷᱩᱨᱟᱭᱟ (᱑᱐.᱕ nm)
 ᱯᱟᱧᱡᱣᱟᱨᱟ (᱑᱕.᱕ nm)
 ᱞᱟᱣᱨᱤᱭᱟ ᱠᱷᱩᱨᱰ (᱑᱗.᱕ nm)  ᱮᱛᱚᱢ
 ᱵᱟᱨᱟ (᱑᱑.᱓ nm)
 ᱮᱠᱪᱟᱨᱤ (᱑᱑.᱔ nm)
 ᱵᱷᱟᱜᱟᱭᱭᱟ (᱑᱓.᱕ nm)
 ᱜᱷᱳᱨᱟ (᱑᱓.᱗ nm)  ᱥᱟᱢᱟᱝ
 ᱵᱟᱨᱟ ᱵᱳᱨᱤᱡᱳᱨ (᱙.᱓ nm)
 ᱢᱟᱱᱫᱽᱨᱳ (᱑᱐.᱙ nm)
 ᱵᱳᱨᱤᱭᱳ (᱑᱔.᱕ nm)
 ᱞᱳᱜᱟᱭ (᱑᱕.᱗ nm)
 ᱵᱟᱨᱦᱟᱭᱤᱛ (᱑᱘.᱖ nm)  ᱠᱚᱧᱮ 
 ᱯᱟᱛᱷᱟᱨᱜᱟᱢᱟ (᱕.᱗ nm)
 ᱨᱟᱡᱟᱵᱷᱤᱴᱟ (᱖.᱓ nm)
 ᱜᱳᱰᱰᱟ (᱑᱓.᱒ nm)
 ᱥᱩᱱᱫᱚᱨᱯᱟᱦᱟᱨ (᱑᱗.᱑ nm)
 ᱫᱷᱟᱢᱱᱤ (᱑᱗.᱕ nm)
 ᱡᱳᱨᱰᱤᱦᱟ (᱑᱙.᱗ nm)

ᱚᱛᱱᱚᱜ

ᱴᱷᱟᱶ
ᱢᱟᱦᱟᱜᱟᱢᱟ ᱫᱚ ᱒᱕.᱐᱓° ᱮᱛᱚᱢ ᱘᱗.᱓᱒° ᱥᱟᱢᱟᱝ ᱨᱮ ᱢᱮᱱᱟᱜᱼᱟ᱾ ᱱᱚᱶᱟ ᱨᱮᱱᱟᱜ ᱩᱥᱩᱞ ᱫᱚ ᱫᱚᱨᱭᱟ ᱪᱮᱛᱟᱱ ᱠᱷᱚᱱ ᱖᱙ ᱢᱤᱴᱚᱨ (᱒᱒᱖ ᱯᱷᱩᱴ) ᱢᱮᱱᱟᱜᱼᱟ᱾ ᱢᱟᱦᱟᱜᱟᱢᱟ ᱫᱚ ᱦᱩᱰᱤᱧ ᱵᱩᱨᱩ ᱛᱮ ᱜᱷᱮᱨᱟᱣ ᱟᱠᱟᱱᱟ, ᱱᱚᱸᱰᱮᱱᱟᱜ ᱥᱟᱢᱟᱝ ᱯᱟᱦᱴᱟ ᱨᱮ ᱠᱚᱞᱮᱥᱚᱨᱤ ᱵᱩᱨᱩ ᱢᱮᱱᱟᱜᱼᱟ ᱾ ᱱᱚᱶᱟ ᱵᱚᱱᱚᱛ ᱨᱮ ᱧᱟᱢᱚᱜ ᱞᱮᱴᱮᱨᱟᱭᱤᱴ ᱟᱨ ᱟᱨᱟᱜ ᱦᱟᱥᱟ ᱫᱚ ᱦᱟᱥᱟ ᱨᱮᱱᱟᱜ ᱞᱮᱠᱟᱱ ᱠᱟᱱᱟ᱾

ᱢᱟᱦᱟᱜᱟᱢᱟ ᱟᱨ ᱢᱳᱦᱚᱱᱯᱩᱨ ᱫᱚ ᱢᱟᱦᱟᱜᱟᱢᱟ ᱵᱚᱱᱚᱛ ᱨᱮ ᱢᱤᱫ ᱴᱮᱱ ᱡᱟᱣᱟ ᱥᱚᱦᱚᱨ ᱠᱟᱱᱟ ᱟᱨ ᱚᱱᱟᱛᱮ ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱢᱤᱫ ᱢᱩᱬᱩᱛ ᱠᱟᱹᱣᱰᱤᱟᱹᱨᱤ ᱛᱟᱞᱢᱟ ᱦᱚᱸ ᱠᱟᱱᱟ᱾ ᱢᱟᱦᱟᱜᱟᱢᱟ ᱥᱚᱦᱚᱨ ᱫᱚ ᱡᱚᱛᱚ ᱞᱮᱠᱟᱱ ᱥᱩᱵᱤᱫᱷᱟᱹ ᱠᱚ ᱧᱟᱢᱚᱜᱼᱟ᱾ ᱢᱟᱦᱟᱜᱟᱢᱟ ᱫᱚ ᱜᱚᱰᱰᱟ ᱦᱚᱱᱚᱛ ᱨᱮᱱᱟᱜ ᱢᱩᱬ ᱥᱚᱦᱚᱨ ᱠᱷᱚᱱ ᱒᱕.᱘᱘ ᱠᱤᱞᱚᱢᱤᱴᱚᱨ ᱟᱨ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱨᱟᱺᱪᱤ ᱠᱷᱚᱱ ᱒᱗᱘ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ᱾
ᱢᱟᱦᱟᱜᱟᱢᱟ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱒.᱒᱑ ᱪᱟᱹᱣᱠᱟᱹ ᱠᱤᱞᱚᱢᱤᱴᱚᱨ (᱐.᱘᱕ ᱪᱟᱹᱣᱠᱟᱹ ᱢᱤᱞ)

ᱢᱤᱫ ᱧᱮᱱᱮᱞ
ᱱᱚᱣᱟ ᱢᱚᱯ ᱨᱮ ᱨᱟᱡᱽᱢᱚᱦᱚᱞ ᱵᱩᱨᱩ ᱨᱮᱱᱟᱜ ᱢᱤᱫ ᱵᱩᱨᱩ ᱴᱚᱴᱷᱟ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱜᱟᱝᱜᱟ ᱜᱟᱰᱟ ᱫᱷᱟᱨᱮ ᱠᱷᱚᱱ ᱮᱛᱚᱢ ᱠᱷᱚᱱ ᱠᱚᱧᱮ ᱫᱷᱟᱹᱵᱤᱡ ᱫᱩᱢᱠᱟᱹ ᱦᱚᱱᱚᱛ ᱫᱷᱟᱹᱵᱤᱡ ᱢᱮᱱᱟᱜᱼᱟ᱾ 'ᱯᱷᱟᱨᱟᱠᱠᱟ' ᱫᱚ ᱢᱮᱯ ᱨᱮ ᱚᱞ ᱟᱠᱟᱱᱟ ᱟᱨ ᱱᱚᱸᱰᱮ ᱜᱮ ᱯᱷᱟᱨᱟᱠᱠᱟ ᱵᱮᱨᱮᱡ ᱢᱮᱱᱟᱜᱼᱟ, ᱯᱚᱪᱷᱤᱢ ᱵᱟᱸᱜᱽᱞᱟ ᱨᱮ᱾ ᱨᱟᱡᱽᱢᱚᱦᱟᱞ ᱠᱚᱞ ᱯᱷᱤᱞᱰ ᱫᱚ ᱢᱮᱯ ᱨᱮ ᱧᱮᱞ ᱟᱠᱟᱱᱟ᱾ ᱡᱚᱛᱚ ᱴᱚᱴᱷᱟ ᱜᱮ ᱟᱹᱛᱩ ᱴᱚᱴᱷᱟ ᱠᱟᱱᱟ᱾ ᱱᱚᱸᱰᱮ ᱟᱹᱰᱤ ᱠᱚᱢ ᱵᱟᱡᱟᱨ ᱠᱚ ᱢᱮᱱᱟᱜᱼᱟ᱾

ᱵᱤᱫᱷᱟᱱᱥᱚᱵᱷᱟ ᱨᱮᱱ ᱥᱚᱦᱮᱫ
 ᱒᱐᱐᱐: (ᱚᱥᱚᱠ ᱠᱩᱢᱟᱨ), ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ
 ᱒᱐᱐᱕: ᱚᱥᱚᱠ ᱠᱩᱢᱟᱨ, ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ
 ᱒᱐᱐᱙: ᱨᱟᱡᱮᱥ ᱨᱚᱧᱡᱚᱱ, ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ
 ᱒᱐᱑᱔: ᱚᱥᱚᱠ ᱠᱩᱢᱟᱨ, ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ
 ᱒᱐᱑᱙: ᱫᱤᱯᱤᱠᱟ ᱯᱟᱱᱰᱮ ᱥᱤᱝ, ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ

ᱦᱚᱭᱼᱦᱤᱸᱥᱤᱫ
ᱢᱟᱦᱟᱜᱟᱢᱟ ᱨᱮ ᱥᱤᱛᱩᱝ ᱫᱤᱱ ᱟᱹᱰᱤ ᱞᱚᱞᱚ, ᱡᱟᱹᱯᱩᱫ ᱨᱤᱛᱩ ᱨᱮ ᱟᱹᱰᱤ ᱰᱷᱮᱨ ᱫᱟᱜ ᱡᱟᱹᱲᱤ ᱟᱨ ᱨᱮᱭᱟᱲ ᱨᱤᱛᱩ ᱨᱮ ᱟᱹᱰᱤ ᱰᱷᱮᱨ ᱨᱟᱵᱟᱝ ᱵᱩᱡᱷᱟᱹᱜᱼᱟ᱾
ᱡᱩᱞᱟᱭ ᱪᱟᱸᱫᱚ ᱨᱮ ᱞᱚᱞᱚ ᱫᱚ ᱘᱐°F ᱠᱷᱚᱱ ᱞᱟᱛᱟᱨ ᱨᱮ ᱙᱐°F (᱓᱐ᱼ᱓᱒°C ᱜᱟᱱ) ᱛᱟᱞᱟ ᱨᱮ ᱦᱩᱭᱩᱜᱼᱟ, ᱟᱨ ᱧᱤᱫᱟᱹ ᱨᱮᱱᱟᱜ ᱞᱚᱞᱚᱼᱨᱟᱵᱟᱝ ᱖᱐°F ᱠᱷᱚᱱ ᱞᱟᱛᱟᱨ ᱨᱮ ᱗᱐°F (᱒᱐ᱼ᱒᱒°C) ᱛᱟᱞᱟ ᱨᱮ ᱦᱩᱭᱩᱜᱼᱟ᱾ ᱮᱯᱨᱤᱞ ᱟᱨ ᱢᱮ ᱪᱟᱸᱫᱚ ᱨᱮ ᱫᱷᱩᱨᱤ ᱟᱱᱟᱜ ᱦᱚᱭᱼᱵᱷᱟᱱᱰᱳ ᱦᱩᱭᱩᱜᱼᱟ᱾ ᱨᱟᱵᱟᱝ ᱫᱤᱱ ᱫᱤᱱ ᱥᱮᱛᱟᱜ ᱠᱩᱲᱦᱟᱹ ᱦᱚᱸ ᱧᱮᱞᱚᱜᱼᱟ᱾
ᱰᱮᱢᱚᱜᱽᱨᱟᱯᱷᱤ
᱒᱐᱑᱑ ᱥᱮᱨᱢᱟ ᱨᱮᱱᱟᱜ ᱥᱤᱧᱚᱛ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱢᱚᱦᱟᱜᱟᱢᱟ ᱦᱚᱱᱚᱛ ᱨᱮ ᱑᱐,᱙᱖᱙ ᱜᱚᱴᱟᱝ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱩᱸᱫᱽ ᱠᱷᱚᱱ ᱕,᱗᱗᱑ (᱕᱓%) ᱫᱚ ᱠᱚᱲᱟ ᱟᱨ ᱕,᱑᱙᱘ (᱔᱗%) ᱫᱚ ᱠᱩᱲᱤ᱾ ᱐ᱼ᱖ ᱥᱮᱨᱢᱟ ᱩᱢᱮᱨ ᱨᱮ ᱑᱘᱓᱔ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱢᱚᱦᱟᱜᱟᱢᱟ ᱨᱮ ᱚᱞ ᱯᱟᱲᱦᱟᱣ ᱟᱠᱟᱱ ᱦᱚᱲ ᱠᱚᱣᱟᱜ ᱜᱩᱴ ᱞᱮᱠᱷᱟ ᱫᱚ ᱗᱒᱖᱘ (᱖ ᱥᱮᱨᱢᱟ ᱠᱷᱚᱱ ᱰᱷᱮᱨ ᱩᱢᱮᱨ ᱦᱚᱲ ᱠᱚ ᱢᱩᱫᱽ ᱨᱮ ᱗᱙.᱕᱖%)᱾

ᱯᱚᱨᱤᱠᱟᱴᱷᱟᱢᱳ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱱᱚᱛ ᱦᱚᱲ ᱞᱮᱠᱷᱟ ᱦᱮᱱᱰᱵᱩᱠ ᱜᱳᱰᱰᱟ, ᱞᱮᱠᱟᱛᱮ ᱢᱟᱦᱟᱜᱟᱢᱟ ᱫᱚ ᱒.᱒᱑ ᱪᱟᱹᱣᱠᱟᱹ ᱠᱤᱞᱚᱢᱤᱴᱟᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ। ᱥᱚᱦᱚᱨᱤᱭᱟᱹ ᱵᱮᱵᱚᱥᱛᱟ ᱠᱚ ᱢᱩᱫᱽ ᱨᱮ, ᱱᱚᱸᱰᱮ ᱫᱚ ᱑᱕ ᱠᱤᱞᱚᱢᱤᱴᱚᱨ ᱡᱷᱟᱹᱞ ᱯᱚᱴᱚᱢ ᱟᱨ ᱨᱟᱲᱟ ᱰᱨᱮᱱ ᱥᱟᱶᱛᱮ ᱰᱟᱦᱟᱨ ᱢᱮᱱᱟᱜᱼᱟ᱾ ᱱᱚᱸᱰᱮ ᱫᱚ ᱫᱟᱜ ᱥᱩᱵᱤᱫᱷᱟᱱ ᱞᱟᱹᱜᱤᱫ ᱦᱮᱸᱰ ᱯᱟᱢᱯ, ᱵᱟᱝ ᱯᱚᱴᱚᱢ ᱠᱩᱸᱧ, ᱩᱥᱩᱞ ᱴᱮᱝᱠᱤ ᱢᱮᱱᱟᱜᱼᱟ᱾ ᱱᱚᱸᱰᱮ ᱨᱮ ᱑,᱔᱕᱑ ᱜᱚᱴᱟᱝ ᱜᱷᱟᱨᱚᱸᱡᱽ ᱨᱮ ᱵᱤᱡᱽᱞᱤ ᱡᱚᱲᱟᱣ ᱢᱮᱱᱟᱜᱼᱟ, ᱔᱒ ᱜᱚᱴᱟᱝ ᱰᱟᱦᱟᱨ ᱞᱟᱭᱤᱴ ᱯᱚᱭᱮᱱᱴ ᱢᱮᱱᱟᱜᱼᱟ᱾ ᱥᱮᱪᱮᱫ ᱵᱮᱵᱚᱥᱛᱟ ᱠᱚ ᱢᱩᱫᱽ ᱨᱮ ᱱᱚᱸᱰᱮ ᱫᱚ ᱒ ᱭᱟ ᱯᱨᱟᱭᱢᱟᱨᱤ ᱟᱥᱲᱟ, ᱒ ᱭᱟ ᱛᱟᱞᱢᱟ ᱟᱥᱲᱟ, ᱒ ᱭᱟ ᱥᱮᱠᱮᱱᱰᱟᱨᱤ ᱟᱥᱲᱟ, ᱟᱨ ᱢᱤᱫᱴᱟᱝ ᱱᱚᱱᱯᱷᱚᱨᱢᱟᱞ ᱥᱮᱪᱮᱫ ᱛᱟᱞᱢᱟ (ᱥᱮᱵᱟ ᱥᱮᱪᱮᱫ ᱟᱵᱷᱤᱭᱟᱱ) ᱢᱮᱱᱟᱜᱼᱟ᱾ ᱥᱟᱶᱛᱟ, ᱞᱟᱠᱪᱟᱨ ᱟᱨ ᱨᱟᱹᱥᱠᱟᱹ ᱴᱷᱟᱶ ᱠᱚ ᱢᱩᱫᱽ ᱨᱮ ᱢᱤᱫᱴᱟᱝ ᱚᱰᱤᱴᱚᱨᱤᱭᱟᱢ/ᱥᱟᱶᱛᱟ ᱦᱚᱞ ᱢᱮᱱᱟᱜᱼᱟ᱾ ᱱᱚᱸᱰᱮ ᱯᱮᱭᱟ ᱡᱟᱹᱛᱤᱭᱟᱹᱨᱤ ᱵᱮᱸᱠ ᱟᱨ ᱢᱤᱫᱴᱟᱝ ᱠᱚᱼᱚᱯᱨᱮᱴᱤᱵᱷ ᱵᱮᱸᱠ ᱨᱮᱭᱟᱜ ᱪᱟᱸᱜᱟ ᱢᱮᱱᱟᱜᱼᱟ᱾

ᱱᱟᱹᱜᱟᱹᱨᱤᱭᱟᱹ ᱪᱟᱪᱞᱟᱣ
ᱯᱩᱞᱤᱥ ᱥᱴᱮᱥᱚᱱ
ᱢᱟᱦᱟᱜᱟᱢᱟ ᱯᱩᱞᱤᱥ ᱥᱴᱮᱥᱚᱱ ᱫᱚ ᱢᱟᱦᱟᱜᱟᱢᱟ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱨᱮ ᱥᱮᱵᱟᱭ ᱮᱢᱟ᱾.

ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ
ᱢᱟᱦᱟᱜᱟᱢᱟ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱯᱷᱤᱥ ᱫᱚ ᱢᱟᱦᱟᱜᱟᱢᱟ ᱥᱚᱦᱚᱨ ᱨᱮ ᱢᱮᱱᱟᱜᱼᱟ᱾

ᱩᱛᱱᱟᱹᱣ

ᱥᱮᱪᱮᱫ

ᱦᱮᱡ ᱥᱮᱱ
ᱠᱷᱮᱞᱚᱸᱰ ᱟᱨ ᱡᱤᱭᱚᱱ

ᱵᱟᱨᱦᱮ ᱡᱚᱱᱚᱲ
  Jharkhand village profile ©2006 JSAC, Dept. of IT, Govt. of Jharkhand]
 List of the Assembly Constituencies in Jharkhand
 Pursuits & Knowledge Reference: Encyclopaedic, Specialised
 Villages information at villages.ws with village classified
 Mahagama, India Page by Falling Rain Genomics, Inc.
 Government of Jharkhand List of Nationalised (Rajkiya krit) schools
 Official website of Godda district 
 JHARENVIS, A Environmental Information System of Dept. of Forrest & Environment, Jharkhand
 Kasturba Gandhi Balika Vidyalaya

ᱥᱟᱹᱠᱷᱭᱟᱹᱛ

ᱛᱷᱚᱠ:ᱜᱳᱰᱰᱟ ᱦᱚᱱᱚᱛ
ᱛᱷᱚᱠ:ᱡᱷᱟᱨᱠᱷᱚᱸᱰ
ᱛᱷᱚᱠ:ᱥᱟᱱᱛᱟᱲ ᱯᱟᱨᱜᱟᱱᱟ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱥᱚᱦᱚᱨ ᱠᱚ
ᱛᱷᱚᱠ:ᱜᱳᱰᱰᱟ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱛᱷᱚᱠ:ᱥᱟᱱᱛᱟᱲ ᱯᱟᱨᱜᱟᱱᱟ ᱨᱮᱱᱟᱜ ᱥᱚᱦᱚᱨ